דברי הסבר
1. [bookmark: _GoBack]ביום 7 בינואר 2019, נחתם בירושלים הסכם דו-צדדי בדבר שירותי אוויר בין ממשלת מדינת ישראל לבין ממשלת רואנדה, בשפה העברית והאנגלית (להלן: "ההסכם").
2. מטרת ההסכם הינה להגביר את פיתוח ההובלה האווירית בין שתי המדינות ולקדם את הצמיחה הכלכלית והמסחרית של שתי המדינות.
3. ההסכם מסדיר מגוון נושאים במטרה לתרום לקיום קשר תעופתי בין המדינות ובכלל זה: 
1. הבטחת הדרגה הגבוהה ביותר של בטיחות וביטחון בתובלה אווירית בינלאומית.
2. אפשרות למינוי ריבוי מובילים אוויריים נקובים;
3. קביעת כללים לקביעת תעריפים, באופן שלא תיפגע התחרות ומתן כלים לאכיפת כללים אלה;
4. קביעת כללים המאפשרים ביקורת הדדית של הצדדים להסכם והמובילים האוויריים שנתמנו, בדבר עמידה בתקני בטיחות בכל תחום המתייחס למתקני תעופה, צוותי אויר, כלי הטיס או הפעלתם;
5. יעדם העיקרי של השירותים שיספקו המובילים אוויריים של כל צד הוא אספקת הקיבולת המתאימה לדרישות התנועה המפורטות בנספח לוח הנתיבים של ההסכם;
6. יישוב סכסוכים – נקבעו מנגנונים של יישוב סכסוכים באופן של משא ומתן ובוררות;
7. קביעת לוח נתיבים לפיו יפעלו המובילים האוויריים של הצדדים.
4. ההסכם טעון אשרור הממשלה והוא יכנס לתוקפו בתאריך קבלת האיגרת הדיפלומטית השנייה המעידה כי כל הנהלים הפנימיים הדרושים מולאו על ידי שתי המדינות לצורך כניסה לתוקף של ההסכם (סעיף 24 להסכם).  
5. בהתאם לסעיף 10(א) לתקנון עבודת הממשלה, בטרם הבאת ההסכם לממשלה, יש להביאו לידיעת חברי הכנסת. 
